Svjetski kup u biatlonu 1980/1981.
Svjetski kup u biatlonu 1980/81. je četvrto po redu takmičenje biatlonaca za Svjetski kup u biatlonu u organizaciji tadašnje sportske organizacije Union Internationale de Pentathlon Moderne (UIPMB). Sezona je počela 15. januara 1981. u Jáchymovu u Čehoslovačkoj, a završena početkom aprila 1981. u Hedenäsetu u Švedskoj. U ovoj sezoni, kao i u prve tri, takmičenja su održavana samo u muškoj konkurenciji i to u disciplinama pojedinačno na 20 km, sprint i štafeta. Vrhunac takmičenja bilo je Svjetsko prvenstvo u biatlonu 1981. u finskom Lahtiju. Ukupni pobjednik Svjetskog kupa postao je biatlonac Demokratske republike Njemačke Frank Ullrich, kojem je nakon pobjeda u sezonama SK 1977/78. i SK 1979/80. ovo bila treća pobjeda u ukupnom plasmanu.